পুরসভা নিয়োগ দুর্নীতি মামলায় অয়ন শীলের জামিনের আবেদন খারিজ: হাইকোর্ট

কলকাতা: পুরসভা নিয়োগ দুর্নীতি মামলায় সিবিআইয়ের (Cbi) হাতে গ্রেফতার হন অয়ন শীল। ১৭টি পুরসভায় তার বিরুদ্ধে দুর্নীতির অভিযোগ ওঠে।

সিবিআইয়ের আইনজীবী ধীরজ ত্রিবেদী এদিন আদালতে বলেন, অয়ন পুর নিয়োগ দুর্নীতি মামলার মূল পাণ্ডা। দক্ষিণ দমদম সহ রাজ্যের একাধিক পুরসভায় নিয়োগের ক্ষেত্রে ওএময়ার সিট বিকৃত করেছেন তিনি। তদন্ত চলছে।কিছু ক্ষেত্রে নম্বর বাড়ানো হয়েছে, কিছু ক্ষেত্রে বিকৃত করা হয়েছে।

আরও পড়ুন: বিশ্বভারতীর নতুন উপাচার্য প্রবীর কুমার ঘোষ

আর সিবিআইয়ের আইনজীবীর এই অভিযোগের প্রেক্ষিতে অয়ন শীলের আইনজীবী তিনি বলেন, ১৭ টি পুরসভায় নিয়োগ দুর্নীতির অভিযোগ ওঠে। সেই প্রেক্ষিতে দু বছর আগে তাকে গ্রেফতার করা হয়। ইডি এখনও পর্যন্ত মাত্র একটা দক্ষিণ দমদম পুরসভায় নিয়োগের ক্ষেত্রে তদন্ত করেছে। যা সংবিধানের ২১ নম্বর ধারার পরিপন্থী।

এই বিষয়ে বিচারপতি দেবাংশু বসাক ও বিচারপতি স্মিতা দাস দের ডিভিশন বেঞ্চের পর্যবেক্ষণ তদন্তের এই পরিস্থিতিতে অভিযুক্তের জামিন মঞ্জুর করা হলে সমাজের কাছে ভুল বার্তা যেতে পারে। সেই জন্য অয়ন শীলের জামিনের আবেদন খারিজ করলো হাইকোর্ট।

দেখুন অন্য খবর